**9. sjednica Školskog odbora**

**Zapisnik sa 9. sjednice Školskog odbora V. gimnazije Vladimir Nazor Split, Split, održane 27. listopada 2017 . (petak), s početkom u 18:30 sati, u uredu ravnateljice**

Sjednici su bila prisutna 4 člana Školskog odbora (imenovana od strane Nastavničkog vijeća, Vijeća roditelja i na Skupu radnika). Preostala 3 člana još nisu imenovana samostalno od strane osnivača.

Odluke su donesene jednoglasno.

**AD-1) Verificiranje zapisnika s prethodne 8. sjednice Školskog odbora**

Na zapisnik s prošle sjednice Školskog odbora, od 29.9.2017. nije bilo primjedaba ni dopuna, te je isti jednoglasno usvojen od strane nazočnih članova Školskog odbora.

**AD-2) Traženje prethodne suglasnosti za ponovno sklapanje ugovora o radu i zasnivanje radnog odnosa s predloženom nastavnicom D.M., po isteku ugovora o radu sklopljenog na određeno vrijeme do 60 dana, zbog obavljanja poslova koji ne trpe odgodu, do dobivanja prethodne suglasnosti (ili očitovanja) od nadležnog Ministarstva te do zasnivanja radnog odnosa na temelju odredbi Zakona o odgoju i obrazovanju u osnovnoj i srednjoj školi, a najdulje do 60 dana**

**O D L U K A, br. 1**

Daje se prethodna suglasnost ravnateljici od strane Školskog odbora da po prestanku ugovora o radu sklopljenog na određeno vrijeme, najdulje do 60 dana ( od 1.9.2017. do 30.10.2017.), a zbog obavljanja poslova koji ne trpe odgodu, može ponovno sklopiti ugovor o radu na određeno vrijeme, najdulje do 60 dana (od 31.10.2017. do 29.12.2017.) odnosno do dobivanja prethodne suglasnosti (ili očitovanja) od nadležnog Ministarstva, te do zasnivanja radnog odnosa na temelju odredbi Zakona o odgoju i obrazovanju u osnovnoj i srednjoj školi s predloženom nastavnicom D.M., za obavljanje poslova Ispitnog koordinatora , za 10 sati rada tjedno (s pripadajućom količinom ukupnog radnog vremena tjedno), do dobivanja prethodne suglasnosti za sate rada Ispitnog koordinatora za školsku godinu 2017./2018., temeljem Odluke od Nacionalnog centra za vanjsko vrednovanje obrazovanja od 11. 9.2017.

**AD-3) Traženje prethodne suglasnosti za zasnivanje radnog odnosa s predloženom kandidatkinjom K.Š., na radno mjesto nastavnice matematike za 40 sati nastave tjedno, na određeno vrijeme s punim radnim vremenom, radi obavljanja posla koji ne trpi odgodu, a radi zamjene privremeno odsutne nastavnice D.L., na vrijeme dulje od 15 dana**

**O D L U K A , br. 2.**

Daje se prethodna suglasnost Školskog odbora za zasnivanje radnog odnosa na određeno vrijeme s predloženom kandidatkinjom K.Š. mag. inf.et math, na radno mjesto nastavnice matematike za 40 sati nastave tjedno, na određeno vrijeme s punim radnim vremenom, radi obavljanja poslova koji ne trpe odgodu, a radi zamjene privremeno odsutne nastavnice D.L., na vrijeme dulje od 15 dana, koji bi započeo od 7.11.2017. , po prestanku prethodno sklopljenog ugovora o radu na određeno vrijeme (do 15 dana, sklopljenog samostalnom odlukom ravnateljice, od 23.10.2017. do 6.11.2017.), do povratka na rad privremeno odsutne nastavnice, a najdulje do zasnivanja radnog odnosa na temelju natječaja ili na drugi propisan način, ali ne dulje od 45 dana (do 21.12.2017.)